|  |  |
| --- | --- |
|   | Ηράκλειο, 11/2/2019Αριθ. Πρωτ 65 |
| ΕΛΛΗΝΙΚΗ ΔΗΜΟΚΡΑΤΙΑΥΠ. ΠΑΙΔΕΙΑΣ, EΡΕΥΝΑΣ & ΘΡΗΣΚΕΥΜΑΤΩΝΔΙΕΥΘΥΝΣΗ Δ/ΘΜΙΑΣ ΕΚΠΑΙΔΕΥΣΗΣ 11ο ΓΥΜΝΑΣΙΟ ΗΡΑΚΛΕΙΟΥTαχ. Δ/νση : Μάχης Κρήτης 52, Τάλως Τ.Κ. : 713 03Πληροφορίες : Γιασσάκη ΕυαγγελίαΤηλέφωνο: 2810-257353Fax: 2810-257367 |

**ΘΕΜΑ: Πρόσκληση Εκδήλωσης Ενδιαφέροντος για την μετακίνηση επτά μαθητών και τριών εκπαιδευτικών του 11ου Γυμνασίου Ηρακλείου στο Srtavanger (Νορβηγία) στο πλαίσιο του προγράμματος Erasmus+KA2 “ Explore the world –Inspire yourself”.**

Η Διευθύντρια του 11ου Γυμνασίου Ηρακλείου**,** σύμφωνα με την υπ’ αριθ. Υ.Α. 33120/ΓΔ4/28-02-2017 (ΦΕΚ 681/τ.Β΄/06.03.2017) του ΥΠ.Π.Ε.Θ για τις Εκδρομές-Μετακινήσεις μαθητών Δημοσίων και Ιδιωτικών σχολείων Δευτεροβάθμιας Εκπαίδευσης, προσκαλεί τα ταξιδιωτικά γραφεία να εκδηλώσουν ενδιαφέρον για τη διοργάνωση επίσκεψης επτά μαθητών και τριών εκπαιδευτικών του 11ου Γυμνασίου Ηρακλείου στο σχολείο Kristianslyst skole στο **Stavanger της Νορβηγίας**.

Παρακαλούμε να κατατεθεί προσφορά για 7μαθητές και 3 συνοδούς εκπαιδευτικούς.

Η **αναχώρηση** θα γίνει **με αεροπλάνο είτε Σάββατο 28 Σεπτεμβρίου και επιστροφή Σάββατο 5 Οκτωβρίου 2019 είτε Κυριακή 29 Σεπτεμβρίου και επιστροφή Κυριακή 6 Οκτωβρίου 2019** (ανάλογα με την πιο συμφέρουσα ώρα πτήσης και το συμφέρον κόστος).

Επίσης, να εξεταστεί η κάτωθι περίπτωση:

Σάββατο 28/9 : Ηράκλειο – Όσλο και επιστροφή Σάββατο 5 Οκτωβρίου από Stavanger στο Ηράκλειο.

Οι προδιαγραφές της προσφοράς έχουν ως εξής:

ΠΡΟΣΦΟΡΕΣ

1. **Δέκα (10)** **Αεροπορικά εισιτήρια** ΗΡΑΚΛΕΙΟ - STAVANGER – ΗΡΑΚΛΕΙΟ με αποσκευή.
2. **Δέκα (10)** **Αεροπορικά εισιτήρια** ΗΡΑΚΛΕΙΟ – ΟΣΛΟ Σάββατο 28/9 και επιστροφή – STAVANGER – ΗΡΑΚΛΕΙΟ με αποσκευή.

► Θα μπορούσε να εξεταστεί και το ενδεχόμενο να ταξιδέψουμε και από άλλο κοντινό προς το Ηράκλειο αεροδρόμιο αν αυτή η επιλογή μειώνει σημαντικά το κόστος της μετακίνησης. Σε αυτή την περίπτωση παρακαλούμε να μας υπολογίσετε χωριστά τη μετακίνηση προς και από το αεροδρόμια αυτό.

Η προσφορά θα πρέπει να περιλαμβάνει επίσης:

* Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία καθώς και πρόσθετη ασφάλιση για περίπτωση ατυχήματος ή ασθένειας μαθητή ή συνοδού καθηγητή.
* Την αντιμετώπιση της περίπτωσης που δεν θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας.
* Αποδοχή από το Γραφείο ποινικής ρήτρας σε περίπτωση αθέτησης των όρων του συμβολαίου από τη μεριά του (κατάθεση εγγυητικής επιστολής με ποσό που θα καθορίσουν τα σχολεία).
* Επιστροφή του ποσού συμμετοχής στην εκδρομή σε μαθητή που για λόγους ανωτέρας βίας ή ασθένειας ματαιωθεί η συμμετοχή του στην εκδρομή.
* Θα επισυνάπτονται τα παραστατικά των κρατήσεων αεροπορικών εισιτηρίων.
* Με την προσφορά θα κατατεθεί **απαραίτητα** από το ταξιδιωτικό γραφείο και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ. Επιπλέον στο φάκελο της προσφοράς πρέπει να υπάρχει απαραίτητα CD με την προσφορά σε **ηλεκτρονική μορφή** (doc ή pdf) για να είναι εύκολη η ανάρτησή της στο διαδίκτυο.

**Για τις παραπάνω υπηρεσίες ζητείται η τελική συνολική τιμή (με ΦΠΑ) της εκδρομής, αλλά και η επιβάρυνση ανά μαθητή.**

Οι προσφορές θα πρέπει να κατατεθούν σε κλειστούς φακέλους μέχρι την **Πέμπτη 14 Φεβρουαρίου στις 13:00 π.μ** στο γραφείο της Διευθύντριας του 11ου Γυμνασίου Ηρακλείου και θα ανοιχτούν την ίδια ημέρα και ώρα στο γραφείο της Διευθύντριας από την αρμόδια επιτροπή.

 Η Διευθύντρια

Κοκοτσάκη Αντωνία